Archival Resource Key: ark:/67531/metacrs2158
Creation Date July 1, 2002
Washington D.C.. (digital.library.unt.edu/ark:/67531/metacrs2158/: RaptorDB - the Key Value Store - CodeProject 11,811,971 members (70,802 online)
Last Visit: 31-Dec-99 18:00 Last Update: 12-Oct-15 19:09Refresh« Prev1234567891011 Next » Powell: Bok-sege sal Blitse ook oemf gee | Netwerk24
Deur George Germishuys 20 September 2018 19:30
Neil Powell glo die Bokke se oorwinning oor die All Blacks sal sy span goed aanspoor.Foto: Gallo Images
Met die Bokke wat die laaste paar seisoene agteruit geboer het, was die nasionale sewesspan as’t ware die Suid-Afrikaanse Rugbyunie (Saru) se vlagskip en fakkeldraer vir sukses op die rugbyveld.
Terwyl die Bokke so ver as die sewende plek op die wêreldranglys getuimel het, het die Blitse twee keer agtereenvolgens die Wêreldreeks-titel gewen.
Met die Bokke se oorwinning van 36-34 oor Nieu-Seeland in Wellington het die hoop egter opgevlam dat Suid-Afrika binnekort in die vyftienmanspel ook weer ’n toonaangewende span sal hê.
En dít is ’n verwikkeling wat Neil Powell, die Blitsbokke se afrigter, verwelkom.
“Ons kry beslis goeie vibes van die Springbokke se oorwinning oor die All Blacks, veral omdat ons by die Blitsbokke so nou met Rassie Erasmus (hoofafrigter) en Jacques Nienaber (verdedigingsafrigter) saamwerk,” sê Powell.
“Dis baie goed vir sewesrugby, want dit maak Suid-Afrikaanse rugby sterker en ek dink dis wat ons almal in die land wil hê. Suid-Afrikaanse ondersteuners is honger vir sukses en hopelik kan ons voortbou op hulle sukses.”
Suid-Afrikaanse ondersteuners is honger vir sukses en hopelik kan ons voortbou op hulle sukses.
Die Blitsbokke is tans midde-in ’n moordende voorseisoense fiksheidsprogram en Powell glo sy spelers is nou fikser as in dieselfde tyd verlede jaar.
“Die spelers se fiksheid is beter bloot omdat die ouens nou voltyds by ons is. Verlede jaar het ’n klomp nog aan die Curriebeker-reeks deelgeneem. Ons het ook planne om die ouens wat wel Curriebeker- en junior rugby speel, vinnig sewesfiks te kry.”
Hoewel die Blitsbokke hulself voorberei vir ’n uitdagende Wêreldreeks, het Powell ook reeds een oog op 2020 se Olimpiese Spele in Tokio. Die voorste vier spanne in vanjaar se sewesreeks sal outomaties vir die Spele kwalifiseer.
“Dit is ’n belangrike jaar en die feit dat ons ’n paar senior ouens soos Ruhan Nel en Dylan Sage verloor het, beteken dit gaan nog uitdagender wees. Die Spele is beslis deel van ons beplanning. Ek raak skoon senuweeagtig net om daaraan te dink,” sê Powell.
“Hopelik is dit ’n jaar wat die beseringspook ons so ’n bietjie los omdat ons diepte nie heeltemal is wat dit in die verlede was nie.”
Hoewel die Blitsbokke die verdedigende kampioene is, is hulle nie verseker van ’n plek onder die voorste vier spanne nie.
Powell voorsien dat ou vyande soos Fidji en Nieu-Seeland van die strafste kompetisie sal wees.
“Nieu-Seeland verbeter deurentyd en Engeland sal iets hê om te bewys nadat hy verlede seisoen nie so goed vertoon het nie. Australië is ’n moeilike span om te peil, omdat ek onseker is hoe baie van sy spelers voel oor hul afrigter se visie. Amerika kan dalk ’n verrassing wees as hulle hul dinge mooi bymekaar kry.”
Meer oor: Neil Powell | Ruhan Nel | Kaapstad | Rugby | Blitsbokke | Sewesrugby | Wereldreeks
Só kan Blitse snelweg na Tokio neem
Blitsbokke werf spelers vir toekoms